Diari Oficial de la Generalitat Valenciana


Sumari del DOGV 4215, del 22-03-2002 (2002/2774)

Informació pública de l'alternativa tècnica del programa d'actuació integrada per al desenvolupament de la unitat d'execució Maset Blau, de Castelló de la Plana.
-----------------------------------------------------------------------------------------------------------------------------------------------------------------

### Dades del document

Número de DOGV
:   4215

Data del DOGV
:   22-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2774


Organisme emissor
:   Monterroso-Diseño, SA

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució Maset Blau, de Castelló de la Plana. [2002/Q2774]
  
La societat mercantil Monterroso-Diseño, SA, amb domicili social a Castelló de la Plana, carrer de la Trinitat, 70, amb el número d'identificació fiscal P96701853 i amb el número de telèfon 679 560438, mitjançant aquest anunci i en aplicació del que s'estableix en l'article 48.c, en relació amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística comunica:
  
Que ha presentat l'alternativa tècnica del programa d'actuació integrada per al desenvolupament de la unitat d'execució Maset Blau, del Pla General d'Ordenació Urbana de Castelló de la Plana, amb la delimitació següent: nord, camí vell de l'Alcora; sud, avinguda de l'Alcora; est, finques urbanes; i, oest, carrer 125.
  
Per a això, d'acord amb l'article 45 i 32.a i b) del text legal abans esmentat, s'ha procedit a presentar el corresponent programa d'actuació integrada per al desenvolupament de l'esmentada unitat d'execució i la documentació pertinent, comprensiva d'alternativa tècnica i projecte d'urbanització, juntament amb les corresponents memòries i la resta de documentació.
  
Així, s'ha protocol·litzat l'alternativa tècnica i el projecte d'urbanització, juntament amb les corresponents memòries i la resta de documentació, a la Notaria del senyor Enrique Ferrero María mitjançant acta de data 7 de febrer de 2002, amb el número de protocol 445. Els exemplars es troben igualment disponibles en la Secció d'Urbanisme i Obres de l'Ajuntament de Castelló de la Plana, amb data d'entrada 21 de gener de 2002 i amb número de registre 5313. Qualsevol persona podrà, dins del termini de 20 dies, comptadors des de l'endemà de la publicació d'aquest anunci en el Diari Oficial de la Generalitat Valenciana, comparéixer a la notaria per a obtenir una còpia de l'acta o sol·licitar que se li hi exhibisca. Així mateix, podrà consultar a l'ajuntament les actuacions derivades de la documentació dipositada i presentar davant d'aquest, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com presentar proposicions juridicoeconòmiques per a executar qualsevol de les alternatives tècniques, en el termini dels cinc dies següents, comptadors des del venciment del termini de 20 dies abans ressenyat.
  
Expressament es fa constar que aquest anunci s'adreça, a l'efecte del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identitat dels quals no consta en la relació emesa pel Centre de Gestió Cadastral, així com a aquells el domicili dels quals figura en aquesta llista, com la pròpia parcel·la cadastral, o simplement amb el nom del municipi.